google/wiki40b huggingface dataset:
Sornac (obec)

Poloha

Obec má rozlohu 59,48 km². Najvyšší bod je položený 958 m n. m. a najnižší bod 660 m n. m.

Obyvateľstvo

Počet obyvateľov obce je 840 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mars (Gard)

Poloha

Obec má rozlohu 3,8 km². Najvyšší bod je položený 1 168 m n. m. a najnižší bod 345 m n. m.

Obyvateľstvo

Počet obyvateľov obce je 172 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Justin Gatlin

Pozitívny dopingový nález

22. augusta 2006 bol pozitívne testovaný. Keďže išlo o druhé previnenie, prvé mal v roku 2001 (liek so zakázanou látkou užíval 10 rokov, a preto trest mu bol zrušený, ale s podmienkou, ktorú porušil práve 22. augusta 2006) dostal doživotný dištanc. Ten mu bol zmiernený na 8 rokov, keďže spolupracoval na odhaľovaní prípadu Trevora Grahama. Najnovšie požiadal o skrátenie trestu, čo by mu umožnilo štartovať aj na olympiáde v Pekingu a mohol by obhajovať titul. Medzinárodný športový súd mu nevyhovel a tak nemohol štartovať na olympiáde v Pekingu.
Lastúrniky

Anatómia

Tráviaca sústava začína ústnym otvorom, nasleduje hltan, žalúdok s bielkovinovým kryštálom v slepom vaku, črevo a anus. Črevo tesne pred konečníkom obyčajne prechádza srdcovou komorou.
Obehová sústava je jednoduchá: Srdce má 2 predsiene, do ktorých žiabrové artérie privádzajú okysličenú hemolymfu. Srdce ju vypudzuje hlavovou aortou dopredu, kde sa rozlieva v systéme lakún. Odkysličená hemolymfa sa zbiera v zberných vénach, ktoré ju vedú opäť do žiabier.
Vylučovaciu sústavu tvorí pár kardiálnych metanefrídií (Bojanových orgánov), ktorých nefrostómy odvádzajú metabolity z dutiny perikardu.

Rozmnožovanie a vývin

Lastúrniky sú pôvodne gonochoristy, no vyskytujú sa aj hermafrodity. Párové gonády v primitívnejších prípadoch ústia do metanefrídií, u fylogeneticky vyšších majú vlastné vývody. Gonády nemajú žiadne akcesorické zariadenia ani kopulačný orgán, k oplodneniu dochádza vo vode. Vývin je nepriamy cez larvu typu veliger, u Unionoidea cez glochídium.
Konstal 105Na

Konštrukcia

Konstal 105Na je jednosmerný motorový električkový vozeň so štyrmi dverami (stredná sú zdvojené). Električka je štvornápravová so všetkými hnacími nápravami.
Typ 105Na vznikol úpravou pôvodnej verzie Konstal 105N, ktorá bola vyrábaná v 70. rokoch 20. storočia. Bolo zmenené umiestnenie prvkov elektrickej výzbroje spod schodov do skrine v zadnej časti kabíny vodiča vozidla, boli tiež zrušené malé predné aj bočné okienka. Z prevádzkového hľadiska bola najdôležitejšou zmenou zapojenie elektromotorov sérioparalelne miesto pôvodného sériového zapojenia, vďaka čomu klesla spotreba elektrickej energie o 12 %. Električky 105Na boli tiež vybavené novými podvozky.
Počas prevádzky boli električky 105N hojne modernizované (zmeny elektrickej výzbroje, nové čelá, nové dvere, zobojsmernenie vozidla). Na typ 105N (805Na) boli tiež upravované aj staršie električky 105N (805N).
Schwindratzheim

Poloha

Obec má rozlohu 9,14 km². Najvyšší bod je položený 245 m n. m. a najnižší bod 151 m n. m.

Obyvateľstvo

Počet obyvateľov obce je 1 591 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fécocourt

Poloha

Obec má rozlohu 7,86 km². Najvyšší bod je položený 499 m n. m. a najnižší bod 305 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Vilhain

Poloha

Le Vilhain má rozlohu 26,37 km². Najvyšší bod je položený 412 m n. m. a najnižší bod 266 m n. m.

Obyvateľstvo

Le Vilhain má 269 obyvateľov (2009).
Graf vývoja obyvateľstva:
Zdroje: INSEE
Bétaille

Poloha

Obec má rozlohu 13,99 km². Najvyšší bod je položený 228 m n. m. a najnižší bod 111 m n. m.

Obyvateľstvo

Počet obyvateľov obce je 1 060 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Opekanec

Opekance (iné názvy v nárečiach: bobáľky, pupáky, pupáčiky, pupáčky) sú malé guľôčky z kysnutého cesta pečené v pekáči tak, že sú k sebe jemne pritlačené.
Flydubai

História

Spoločnosť založila v júli 2008 dubajská vláda. Aj keď flydubai nie je súčasťou The Emirates Group, aerolinka Emirates podporovala a pomáhala spoločnosti flydubai pri jej spustení. 14 júla 2008 si na Medzinárodnom aerosalóne vo Farnborough spoločnosť záväzne objednala od amerického výrobcu leteckej techniky Boeing 50 lietadiel typu Boeing 737-800 v celkovej hodnote 3.74 miliardy $ s možnosťou zmeniť typ na Boeing 737-900ER s dlhším doletom. 
Prvé lietadlo bolo spoločnosti dodané 17. mája 2009 a prvý let sa uskutočnili 1. júna do Bejrútu a do Ammánu. Odvtedy sa sieť liniek rýchlo rozrástla.
Vo februári 2013 sa spoločnosť začala zaujímať o kúpu ďalších päťdesiatich strojov od amerického Boeingu alebo francúzskeho Airbusu. 19. júna 2013 spoločnosť oznámila, že do svojich lietadiel pridá sedadlá obchodnej triedy a svoje služby ponúkne aj obchodnej klientele, čím má šancu ukrojiť si väčšiu časť cestujúcich. Business class (C) u flydubai predstavuje väčšie pohodlné kožené sedadlá, ktorých usporiadanie je 2 + 2 a v lietadle ich je celkom 12. Cestujúcim v C sa počas letu podávajú tri chody, k dispozícii majú 12-palcové obrazovky s prístupom k 200 filmom a zásuvky, ktoré sa používajú vo viac ako 170 krajinách po celom svete.

Flotila

V júli 2008 si spoločnosť objednala 50 lietadiel Boeing 737-800 v celkovej hodnote 3.74 miliardy $ na na Medzinárodnom aerosalóne vo Farnborough s možnosťou zmeniť v budúcnosti objednávku na Boeing 737-900ER. 
V novembri 2010 sa spoločnosť flydubai dohodla so spoločnosťou Avolon na lízingu štyroch ďalších lietadiel Boeing 737-800.
17. novembra 2013 oznámili spoločnosti flydubai a Boeing predbežnú dohodu o historicky najväčší kontrakt na dodávku lietadla pre krátke a stredné vzdialenosti na Strednom východe, keď si na dubajskom aerosalóne zaistila spoločnosť flydubai práva až na 100 lietadiel Boeing 737 MAX 8 a 11 lietadiel Boeing 737-800 v celkovej hodnote kontraktu viac ako 11.4 miliardy $.
Objednávku na lietadlá od Boeingu letecká spoločnosť flydubai dokončila 6. januára 2014, kedy si záväzne objednala 75 lietadiel Boeing 737 MAX 8 a 11 lietadiel Boeing 737-800 spolu s opciou na ďalších 25 lietadiel typu Boeing 737 MAX 8. Katalógová cena objednávky je viac ako 8.8 miliardy $.
Filozofické významové univerzum

Filozofické významové univerzum je tá súčasť filozofie, ktorú tvoria všetky významové útvary a významové procesy (re)konštituované filozofmi, t. j. všetky filozofické pojmy, filozofické učenia, filozofické predstavy, filozofické teórie, filozofické dôkazy, celá filozofická problematika atď. Filozofické významové univerzum je stredobodom pozornosti pri modelovaní filozofie prostriedkami hypertextovej sústavy FIA.
LG Optimus Elite

LG Optimus Elite LS696 je androidový smartfón, ktorý vyrábala spoločnosť LG Electronics. Predstavený a uvedený bol v máji 2012.
Obsahuje TFT LCD kapacitný dotykový displej s uhlopriečkou 3,5 palcov s rozlíšením 320 x 480 bodov s bodovou hustotou 165 ppi a operačný systém Android 2.3.7.
Poháňa ho čipset Qualcomm MSM8655 Snapdragon S2 s procesorom 800 MHz a grafický procesor Adreno 205. Kapacita vnútorného úložiska je 4 GB, rozšíriteľná microSD kartou do 32 GB a pamäť RAM je 512 MB.
Primárna kamera má rozlíšenie 5 MP, sekundárna kamera chýba. Batéria je odnímateľná typu Li-Ion s kapacitou 1520 mAh.
Francúzske národné hokejbalové družstvo mužov

Vrcholné podujatia

Francúzske družstvo sa zúčastnilo 4 turnajov majstrovstiev sveta, prvýkrát v roku 2011. Na prvom turnaji bolo nasadené do skupiny B divízie, z ktorej dokázalo postúpiť do finále B divízie. Vo finále síce prehralo s Pakistanom, ale kvalifikovalo sa do preliminačného zápasu, v ktorom zvíťazilo nad Rakúskom a postúpilo na nasledujúcom turnaji do A divízie. O dva roky neskôr v kanadskom St. John’s, už v A divízii, prehralo všetky zápasy na turnaji a obsadilo posledné miesto A divízie, čím zostúpilo do nižšej divízie. V roku 2015 na turnaji vo švajčiarskom Zugu nedokázalo postúpiť do zápasov o prelimináciu a obsadilo napokon až 16. miesto.
Bílé Labe

Priebeh toku

Pramení asi kilometer východne od Luční boudy a severne od Studniční hory (1 554 m n. m.), v sústave rašelinísk, v ktorej pramení aj Úpa. Kým Úpa tečie Úpskou jamou na juhovýchod a stáča sa Obřím dolem k juhu, Bílé Labe steká na západ Dolem Bílého Labe. Po ľavej strane sa nachádzajú Kozí hřbety (najvyššia hora Krakonoš, 1 422 m n. m.), na pravej strane míňa rieka Stříbrné a Čertovo návrší. Drobný prítok sa do neho vlieva sprava údolím medzi Stříbrným a Čertovým návrším.
Pri Boude u Bílého Labe, za polovicou dĺžky toku, sa sprava vlieva Čertova strouha, významné hrádzenkárske dielo s náučným chodníkom. Je tu aj rázcestie: na severozápad vedie cesta Hofmanka, na západojuhozápad Dřevařská cesta, obe sú značené žltou značkou.
Bílé Labe potom ľavým oblúkom okolo Jeleních Bud obchádza sprava Železný vrch (1 321 m n. m.). Sprava sa do neho vlieva Hřímavá bystřina, potom sa sprava pripája cesta od Špindlerovej boudy do Špindlerovho Mlyna a vlieva riečka Dírečka. Po necelom kilometri nasleduje pod Dívčí strání, neďaleko sídla Spravy KRNAP, sútok Bílého Labe a Labe.

Vodný režim

Priemerný prietok pri ústí činí 0,77 m³/s. V hornej časti toku pod Luční boudou bola v prevádzke malá vodná elektráreň. Dnes je opustená a zdevastovaná.

Využitie

Pozdĺž takmer celého toku vedie Weberova cesta, dnes značená modrou turistickou značkou ako trasa č. 1 801. V hornej časti vedie táto cesta úbočím Kozích hřbetů a v zime je kvôli lavínovému nebezpečenstvu neprístupná. Bílé Labe nepreteká žiadnou osadou.
Väčšina dĺžky toku spadá do katastrálneho územia Špindlerův Mlýn, iba pramenisko a Bílá louka s Luční boudou patria do Pece pod Sněžkou.
Vlajka Indie

Vlajka Indie – tvoria ju tri vodorovné pásy: šafranová, biela a zelená. V bielom páse je modré koleso – čakra (slnko s lúčmi). Vlajka je podobná vlajke Nigeru, vlajke Írska a vlajke Pobrežia Slonoviny.

Historické súvislosti

V 19. storočí založili Briti v Indii kolóniu a spravovali ju až do roku 1947, keď India získala nezávislosť. Vlajka vznikla práve počas zápasu o nezávislosť, ktorý viedol Mahatma Gándhí. Pôvodná britská kolónia sa rozdelila na dve nezávislé krajiny – prevažne hinduistickú Indiu a prevažne moslimský Pakistan.

Interpretácie

Šafranovo žltý pruh vlajky predstavuje hinduistickú vieru, zelený pruh zastupuje moslimov a biela na strednom pruhu je farbou mieru.
Iná interpretácia vraví, že šafranová je farbou odvahy a obetovania, biela je farbou mieru a pravdy a zelená farbou viery a rytierskosti. Koleso v strede je starobylým znakom brahmanizmu. Nazýva sa aj Dharma Chakra (Koleso zákona) a jedným z atribútov boha Višnu. Jeho dvadsaťštyri vnútorných polí predstavuje počet hodín dňa, nekončiaci chod života a modrá farba kolesa je farbou mora a oblohy.
Motorola

História

Motorola začala svoje pôsobenie ako Galvinova výrobná spoločnosť v roku 1928. Názov Motorola bol prisvojený až v roku 1947, ale ako obchodná značka sa používal už od tridsiatych rokov. Zakladatelia Paul Galvin, Joseph E. Galvin a Sawn Hamme prišli s názvom Motorola, keď ich firma začala vyrábať rádiá do áut. Na začiatku 20. storočia vznikol v USA veľký počet spoločností vyrábajúcich gramofóny, rádiá a ostatné zvukové vybavenia ktoré používali príponu "-ola", z nich najznámejšie sú Victrola, RCA, ktorá vyrábala "radiolu"; taktiež spoločnosť, ktorá vyrábala hracie skrine (jukeboxy) nazývané "Rock-ola", a zariadenie na úpravu filmu "Moviola". Predpona Motoroly "motor-" bola vybraná, pretože prvotné zameranie spoločnosti bolo v automobilovej elektronike.
Veľa produktov Motoroly boli príbuzné rádiám, začínali s eliminátormi batérií, cez prvú vysielačku na svete, bunkové infraštruktúrne zariadenia a mobilné telefóny. Silná stránka spoločnosti bola tiež technológia polovodičov, vrátane integrovaných obvodov používaných v počítačoch. Motorola bola hlavným dodávateľom mikroprocesorov používaných v Commodore Amiga, Apple Macintosh a v osobných počítačoch Power Macintosh. Čip používaný v neskorších počítačoch, z rodiny PowerPC, bol vyvinutý firmou IBM a v spolupráci s firmou Apple (známa ako AIM alliance)

Rozdelenie spoločnosti

Motorola vyvinula prvú ozajstnú svetovú komunikačnú sieť, ktorá používala 66 satelitov. Ambície obchodu za týmto projektom a potreba zvyšovania rizikového kapitálu na financovanie projektu viedlo k tvorbe spoločnosti Iridium company v neskorých 90. rokoch. Zatiaľ čo technológia dokázala pracovať, Iridium zlyhalo v priťahovaní dostatku zákazníkov a práve oni podali žiadosť na likvidáciu v roku 1999. Záväzky k Motorole a strata predpokladaného príjmu zapríčinila, aby sa Motorola oddelila od spoločnost ON Semiconductor (ONNN) 4. augusta 1999.
Intel 8031

Intel 8031  je 8-bitový jednočipový mikropočítač určený pre embedded systémy, uvedený na trh firmou Intel roku 1980. Patrí do rodiny MCS-51, má teda veľa rovnakých vlastností ako verzia 8051. Neobsahuje pamäť programu (ROM) a veľkosť vnútornej dátovej pamäti (RAM) predstavovala 128 bajtov. Existovali dve verzie čipu: 8031  a 8031AH. Tá druhá sa od prvej odlišovala iba vo výrobnom procese, bola použitá technológia HMOS II. Obsahoval dva 16-bitové počítadlá/časovače a 5 zdrojov prerušenia, pričom ku každému bolo možné nastaviť dve rôzne úrovne. Umožňuje pracovať s jednotlivými bitmi (obsahuje teda inštrukcie logickej aritmetiky). Hodinový oscilátor bol súčasťou čipu. Maximálna veľkosť externej pamäti ROM alebo RAM mohla byť 64 kB. Obsahoval 32 obojsmerných a jednotlivo adresovateľných I/O pinov (4 osembitové porty) a rovnako plne duplexné UART.
Henry David Thoreau

Život

Narodil sa v Massachusetts ako tretie zo štyroch detí (Helena * 1812, John * 1815 a Sophia * 1819) Johna a Cynthie (rodenej Dunbarovej) Thoreauovcov.
Starý otec Jean Thoreau, potomok francúzskych protestantských emigrantov, prišiel do Bostonu z ostrova Jersey v roku 1773. Slúžil na ozbrojenej obchodnej lodi v čase americkej Vojny za nezávislosť a stal sa úspešným obchodníkom; po smrti celý jeho majetok prepadol exekútorom.
Starý otec z matkinej strany, reverend Asa Dunbar, opustil svoj úrad zo zdravotných dôvodov roku 1779 a stal sa právnym poradcom v meste Kenee, v štáte New Hampshire. Stará mama z matkinej strany, Mary Jonesová, zo zámožnej lojalistickej rodiny, v čase Vojny za nezávislosť pomáhala svojim bratom pri úteku do Kanady).
Thoreauov otec bol farmárom, obchodníkom, učiteľom a výrobcom túh do ceruziek.
V rokoch 1833 až 1837 študoval na Harvardovej univerzite.
Na jar roku 1845 začal žiť samotárskym životom. Postavil si zrub na Emersonovom súkromnom pozemku pri jazere Walden a 4. júla 1845 ( symbolicky na Deň nezávislosti) sa tam nasťahoval. Počas celého 26 mesiacov dlhého pobytu v zrube bol v úzkom kontakte s rodinou i priateľmi. Knihu Walden začal písať v roku 1846. V júli tohto roku bol zatknutý a na jednu noc uväznený za to, že na protest proti úlohe štátu pri udržiavaní otroctva neplatil niekoľko rokov daň z hlavy. Ešte v ten istý večer neznáma osoba (pravdepodobne jeho teta Maria Thoreau) dlžnú sumu uhradila. Nasledujúce ráno Thoreaua, ktorý odmietol sám odísť, vyhodili z väzenia. Po celý zvyšok jeho života teta a ostatní členovia rodiny platili za Thoreaua dane, aby sa vyhli ďalšej konfrontácii.
V roku 1862 dokončil štyri posledné eseje.
Zomrel 6. mája na tuberkulózu. Pochovali ho 9. mája 1862 na pohrebisku New Burying Ground v Concorde, neskôr boli jeho pozostatky prevezené na neďaleký cintorín Sleepy Hollow.
ISO 3166-2:GH

Kódy ISO 3166-2 pre Ghanu identifikujú 10 regiónov. Prvá časť (GH) je medzinárodný kód pre Ghanu, druhá časť pozostáva z dvoch písmen identifikujúcich región.

Zoznam kódov

GH-AA Greater Accra
GH-AH Ashanti
GH-BA Brong-Ahafo
GH-CP Centrálny
GH-EP Východný
GH-NP Severný
GH-TV Volta
GH-UE Horný východný
GH-UW Horný západný
GH-WP Západný
Plélan-le-Grand

Poloha

Obec má rozlohu 49,74 km². Najvyšší bod je položený 154 m n. m. a najnižší bod 42 m n. m.

Obyvateľstvo

Počet obyvateľov obce je 3 539 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
10 (električková linka v Bratislave)

Linka 10 bola električkovu linkou, ktorá premávala v Bratislave. V súčasnosti pod číslom 10 existuje občasná linka, ktorá zvykne jazdiť na deň otvorených dverí do vozovne Jurajov dvor.
Tabletový počítač

Čisto dotykové tablet PC

Angl. slate, slate computer, slate notebook. Sú to špecializované tablet PC bez klávesnice. Jedinou vstupnou jednotkou je dotykový displej. Klávesnicu je možné zvyčajne pripojiť pomocou WiFi, USB alebo bezdrôtovým pripojením. Tieto tablet PC zvyčajne zahŕňajú malé 8" – 14" palcové (21 – 36 cm) LCD obrazovky a sú populárne v aplikáciách, ako je zábava, prehliadanie internetových stránok, vzdelávanie, práca v teréne a zdravotná starostlivosť. Tento model je navrhnutý s dôrazom na mobilitu, bez pohyblivých častí, ktoré by mohli jeho použitie obmedzovať. Obvyklým napájaním je akumulátor s výdržou 5 – 15 hodín. Najbežnejšie používané operačné systémy v takomto druhu tabletu sú Android, iOS a Windows.

Konvertibilné tablet PC

Angl. convertible, tiež označované ako cabrio, konvertibilný notebook, dotykový notebook alebo touchscreen notebook. Konvertibilné notebooky majú základné telo s klávesnicou. Sú viac podobné klasickým notebookom a sú zvyčajne ťažšie a väčšie ako typ "slate". Typickým znakom je tzv. rotujúci pánt alebo záves, ktorý umožní otvorenie notebooku (ako klasického), ale aj otočenie displeja o 180° a jeho opätovné zatvorenie LCD panelom nahor. Takto „poskladaný“ notebook umožňuje ľahšie písanie stylusom alebo prstom. Takáto konštrukcia je však aj mechanicky slabým miestom, ktoré sa najskôr poškodí. Tento typ umožňuje jednoducho používať obe metódy zadávanie dát do počítača – cez touchscreen i cez klávesnicu.

Hybridné tablet PC

Hybridy – razené hlavne firmou HP (Compaq TC1000 a TC1100) – zdieľajú funkcie slate a konvertibilného typu pomocou odnímateľnej klávesnice. Dnešným príkladom (2011) je ASUS Eee Pad Transformer s operačným systémom Android).

UMPC

Ultra-Mobile PC sú menšie ako netbooky, s uhlopriečkou asi 12,7 – 17,8 cm (5" – 7"), majú TFT LCD dotykový displej so stylusom. Vonkajšia klávesnica môže byť pripojená alebo je dokonca čiastočne integrovaná. Rozšírené sú aj notebooky s funkciami ako štandardná zabudovaná webkamera, snímače odtlačkov prsta a pod. Niekedy je zabudovaný GPS navigačný modul. Tieto zariadenia sú prvá generácia novej línie PC, s operačným systémom Linux alebo Windows Mobile Edition. Ponúkajú dlhšiu životnosť batérie (až 5 hodín). Ako CPU sú použité VIA C7-M ULV procesor VIA VX700 s chipsetem Intel A110. Medzi pojmami subnotebook a Ultra Mobile PC neexistujú žiadne definované hranice.
Cattenières

Poloha

Obec má rozlohu 5,4 km². Najvyšší bod je položený 124 m n. m. a najnižší bod 82 m n. m.

Obyvateľstvo

Počet obyvateľov obce je 676 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Národný park Ise-Šima

Národný park Ise-Šima (jap. 伊勢志摩国立公園 – Ise Šima Kokuricu Kóen) je národný park v regiónu Kansai na japonskom ostrove Honšú. Založený bol 20. novembra 1946 a jeho rozloha je 555,49 km². Najvýznamnejšou atrakciou parku je Svätyňa Ise.
William Daniel Phillips

Biografia

Narodil sa Williamovi Cornelius Phillipsovi a Mary Catherine Savino. V roku 1959 sa jeho rodičia presťahovali do Camp Hill (blízko Harrisburgu, Pensylvánia), kde chodil na Camp Hill High School. V roku 1970 vyštudoval Juniata College summa cum laude (s najvyššou pochvalou) a potom získal doktorát z fyziky na Massachusettskom technologickom inštitúte. Neskôr sa zaoberal Boseho-Einsteinovým kondenzátom. Je profesorom na University of Maryland, College Park.
Je jedným z 35 laureátov Nobelovej ceny, ktorí podpísali list prezidentovi Barackovi Obamovi, v ktorom ho žiadajú, aby poskytol 15 miliárd dolárov ročne na výskum obnoviteľnej energie.

Osobný život

Phillips si vzal Jane Van Wynenovú, krátko predtým ako odišiel na MIT (Massachusettský technologický inštitút). Ani jeden z nich nebol predtým veriaci. Avšak roku 1979 sa zosobášili v kostole, v Gaithersburgu, Maryland, pretože ocenili jeho rozmanitosť. On a jeho manželka majú dve dcéry;  Caitlin Phillipsovú (* 1979), ktorá založila Rebound Designs a Christine Phillipsovú (* 1981), ktorá pracuje vo Vedeckej komunikácii.
Počas seminára na UMCP katedre chémie a biochémie Phillips vyhlásil, "rubídium je Boží dar Boseho-Einsteinových kondenzátov."
Predslav

Predslav alebo možno Preslav (žil okolo roku 900) je diskutabilná osoba z dejín Veľkej Moravy, možný tretí syn Svätopluka I., možný vládca oblasti dnešnej Bratislavy azda od roku 894 (smrť Svätopluka I.). 
Na základe textu Cividalského evanjelia („Szentiepulc, Szeuntezizna, Predeslaus“ – Svätopluk, Svätožízna, Predslav) dnešní historici (pôvodne Daniel Rapant) usudzujú, že jeho otec bol veľkomoravský panovník Svätopluk I. a príbuznou Svätožížna.
Ďalšie pramene o Predslavovi mlčia. Nepriamo ho len spomína vo svojom diele O spravovaní ríše byzantský cisár Konštantín Porfyrogenet tým, že poukazuje na nesúdržnosť a nesvornosť troch (a nie len dvoch) synov Svätopluka I. po jeho smrti.
Podľa niektorých historikov ide o toho Predslava, podľa ktorého svojho času bola pomenovaná Bratislava ako *Preslava (čo naznačuje pomerne nedávno objavený nápis PRESLAVVA CIV[ITAS] nájdený na bratislavských minciach z roku ca. 1000 a napríklad názov Bratislavy „Preslavvaspurch“ v Altašských análoch), z čoho neskôr vzniklo nemecké Pressburg a slovenské Prešporok. Keďže Bratislava bolo v tom čase významné sídlo a bola podľa neho pomenovaná, predpokladá sa, že mohol byť vládcom oblasti Bratislavy.
Majstrovstvá sveta v halovom pozemnom hokeji

Majstrovstvá sveta v halovom pozemnom hokeji je najvyššie medzinárodné podujatie národných družstiev v halovom pozemnom hokeji, ktoré organizuje Medzinárodná federácia pozemného hokeja (FIH). Prvé majstrovstvá sa uskutočnili pomerne neskoro – v roku 2003, v Nemecku, v mužskej a ženskej kategórii súčasne. Prebiehajú so 4-ročnou periodicitou a vždy za spoločnej účasti mužských a ženských družstiev. Najviac víťazstiev zaznamenali v mužskej i ženskej kategórie družstvá Nemecka.
Vallerois-Lorioz

Poloha

Obec má rozlohu 6,31 km². Najvyšší bod je položený 430 m n. m. a najnižší bod 305 m n. m.

Obyvateľstvo

Počet obyvateľov obce je 357 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thal-Drulingen

Poloha

Obec má rozlohu 5,25 km². Najvyšší bod je položený 357 m n. m. a najnižší bod 241 m n. m.

Obyvateľstvo

Počet obyvateľov obce je 177 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Butot

Poloha

Obec má rozlohu 5,51 km². Najvyšší bod je položený 182 m n. m. a najnižší bod 155 m n. m.

Obyvateľstvo

Počet obyvateľov obce je 294 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Amsterdam Centraal

Amsterdam Centraal je hlavná vlaková stanica v Amsterdame. Je jedným z hlavných železničných uzlov Holandska a denne cez ňu prechádza približne 250 000 ľudí. Je to tiež začiatočná stanica liniek amsterdamského metra 51, 53 a 54. Budovu stanice navrhli architekti Pierre Cuypers a A. van Gendt. Stanica bola otvorená v roku 1889.
Jozef Jaroslav Hodža

Životopis

Ľudovú školu vychodil v Háji a v Martine, od 1857 študoval na evanjelickom lýceu v Banskej Štiavnici, od 1860 na gymnáziu v Levoči od roku 1864 študoval teológiu vo Viedni, Lipsku, Rostoku a Berlíne. V roku 1869 sa stal kaplánom u Andreja Sládkoviča v Radvani a po básnikovej smrti ho zvolili za jeho nástupcu. V cirkvi bojoval proti maďarizácii, bránil cirkevné školy i slovenčinu a zakladal cirkevné základiny pre slovenských študentov. Zaoberal sa históriou, autor článkov s národnou a sociálnou tematikou a životopisov v náboženskej tlači.
Aspekt (časopis)

ASPEKT bol slovenský feministicko kultúrny časopis, ktorý vychádzal v rokoch 1993 - 2004. Každé číslo bolo monotematický zamerané a jeho rozsah bol od 92 do 334 strán. Spolu vyšlo 21 čísel. V roku 2004 ho nahradila online verzia s pozmeneným názvom ASPEKTin.
Germagny

Poloha

Obec má rozlohu 3,47 km². Najvyšší bod je položený 358 m n. m. a najnižší bod 245 m n. m.

Obyvateľstvo

Počet obyvateľov obce je 184 (2009).
Nasledujúci graf zobrazuje vývoj počtu obyvateľov v obci.
Zdroje: INSEE